תקנות רמת הגולן (הוראות מעבר) (מס' 3)

{{ח:התחלה}}
{{ח:כותרת|תקנות רמת הגולן (הוראות מעבר) (מס׳ 3), התשמ״ב–1982}}

{{ח:פתיח-התחלה}}
{{ח:תיבה|ק״ת תשמ״ב, 529|תקנות רמת הגולן (הוראות מעבר) (מס׳ 3)|https://olaw.org.il/takanot/takanot-4310.pdf}}; {{ח:תיבה|תשמ״ד, 1061|תיקון|https://olaw.org.il/takanot/takanot-4603.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רמת הגולן#סעיף 3|סעיף 3}} {{ח:חיצוני|חוק רמת הגולן|לחוק רמת הגולן, התשמ״ב–1981}} (להלן – החוק), ובהתייעצות עם שר המשפטים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|רכוש ממשלתי}}
{{ח:ת}} הרכוש שערב תחילת {{ח:חיצוני|חוק רמת הגולן|החוק}} היה נתון לניהולו של הממונה על הרכוש הממשלתי לפי צו בדבר רכוש ממשלתי (רמת הגולן) (מס׳ 21), התשכ״ז–1967, שהוציא מפקד כוחות צה״ל באזור רמת הגולן, יהא נתון מתחילת {{ח:חיצוני|חוק רמת הגולן|החוק}}, לניהולו של מינהל מקרקעי ישראל.

{{ח:סעיף|2|נכסים נטושים}}
{{ח:תת|(א)}} נכס הנמצא בשטח רמת הגולן וערב תחילת {{ח:חיצוני|חוק רמת הגולן|החוק}} לא חל עליו צו בדבר נכסים נטושים (רכוש הפרט) (רמת הגולן) (מס׳ 20), [נוסח משולב] (מס׳ 265), התשל״ב–1972, שהוציא מפקד כוחות צה״ל באזור רמת הגולן (להלן – צו נכסים נטושים), והוא של אדם שערב תחילת {{ח:חיצוני|חוק רמת הגולן|החוק}} נמצא בשטח זה והיה תושב בו, לא יחול עליו {{ח:חיצוני|חוק נכסי נפקדים|חוק נכסי נפקדים, התש״י–1950}}.
{{ח:תת|(ב)}} נכס שערב תחילת {{ח:חיצוני|חוק רמת הגולן|החוק}} היה מוקנה לממונה שמונה לפי צו נכסים נטושים, מוקנה מיום תחילת {{ח:חיצוני|חוק רמת הגולן|החוק}} לאפוטרופוס על נכסי נפקדים לפי {{ח:חיצוני|חוק נכסי נפקדים|חוק נכסי נפקדים, התש״י–1950}}.

{{ח:סעיף|3|המשכיות במסים}}
{{ח:ת}} מסים ותשלומי חובה אחרים שהוטלו לפי דברי חקיקה שהוציא מפקד כוחות צה״ל באזור רמת הגולן יראו אותם כאילו הוטלו לפי החיקוקים הישראליים המתאימים לענין; הליכים בענין מסים ותשלומי חובה אחרים שהיו תלויים ועומדים לפני תחילת {{ח:חיצוני|חוק רמת הגולן|החוק}} לפי דברי חקיקה כאמור ימשיכו בהם רשויות המס בישראל כאילו החלו לפי החיקוקים הישראי ליים האמורים, לפי הענין.

{{ח:סעיף|4|המשכיות בעניני תכנון ובניה|תיקון: תשמ״ד}}
{{ח:תת|(א)}} היה הליך תלוי ועומד ערב תחילת {{ח:חיצוני|חוק רמת הגולן|החוק}} במוסד תכנון שהוקם לפי צו תכנון ובניה (רמת הגולן) (מס׳ 252), התשל״א–1971, שהוציא מפקד כוחות צה״ל באזור רמת הגולן (להלן – צו התכנון) תדון בו הועדה המחוזית לתכנון ובניה – מחוז הצפון, והיא רשאית לדון בו מן השלב שאליו הגיע מוסד התכנון.
{{ח:תת|(ב)}} תכנית תכנון ובניה שאושרה לפי צו התכנון יראו אותה כתכנית מיתאר מקומית שהופקדה לפי {{ח:חיצוני|חוק התכנון והבניה|חוק התכנון והבניה, התשכ״ה–1965}}, וכאילו יום פרסום תקנות אלה ברשומות הוא יום הפרסום ברשומות של ההודעה על הפקדתה; אין בהוראה זו כדי לפגוע בתקפם של היתרי בניה שניתנו לפי צו התכנון ועמדו בתוקף, ערב תחילת {{ח:חיצוני|חוק רמת הגולן|החוק}}.
{{ח:תת|(ג)}} על אף האמור בתקנת משנה (ב), תכנית תכנון ובניה ”תכנית מיתאר רמת הגולן 1א 1980“ שאושרה לפי צו התכנון, יראו אותה כתכנית מיתאר מחוזית חלקית, שהופקדה לפי {{ח:חיצוני|חוק התכנון והבניה|חוק התכנון והבניה, התשכ״ה–1965}}, וכאילו יום י״א באדר ב׳ התשמ״ד (15 במרס 1984) הוא יום הפרסום ברשומות של ההודעה על ההפקדה; התנגדות לתכנית האמורה שהוגשה כדין בין יום תחילת {{ח:חיצוני|חוק רמת הגולן|החוק}} לבין יום י״א באדר ב׳ התשמ״ד (15 במרס 1984) יראו אותה כהתנגדות שהוגשה כדין ובמועד.

{{ח:סעיף|5|המשכיות מענק לידה}}
{{ח:ת}} הזכאות למענק לידה כפי שהיתה קיימת בשטח רמת הגולן ערב תחילת {{ח:חיצוני|חוק רמת הגולן|החוק}} לפי צו בדבר ביטוח לאומי (רמת הגולן) (מס׳ 209), התש״ל–1970, תמשיך להתקיים שם באותם תנאים במשך תשעה חדשים מיום תחילת {{ח:חיצוני|חוק רמת הגולן|החוק}}.

{{ח:סעיף|6|תחילה}}
{{ח:ת}} תחילתן של תקנות אלה ביום תחילת {{ח:חיצוני|חוק רמת הגולן|החוק}}.

{{ח:חתימות|כ״ד בטבת התשמ״ב (19 בינואר 1982)}}
* '''יוסף בורג'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]